मेरठ. यूपी के मेरठ में एक नाबालिग के साथ तीन युवकों ने जबरन रेप किया। उसके बाद आरोपियों ने पीड़िता की वीडियो क्लिप बनाकर उसे धमकी दी। पीड़िता की तबियत खराब हुई तो उसने अपने पिता को सारी बात बताई। जिसके बाद पिता ने आरोपियों के खिलाफ केस दर्ज कराने के बाद गिरफ्तारी की मांग की। ये है पूरा मामला...
गांव में दिखाई पीड़िता की क्लिप
- पीड़िता के पिता ने बताया कि यह घटना 28 फरवरी की है। घटना के दिन आरोपियों ने उसकी बेटी को रास्ते से जबरन खींचा और गन्ने के खेत में ले गए। वहां उसके साथ बारी-बारी से आरोपियों ने रेप किया और उसकी क्लिप बनायी। उसके बाद आरोपियों ने वह क्लिप गांव में कई अन्य युवकों को भी दिखाई। उसकी बेटी को धमकी दी कि यदि उसने किसी को घटना के बारे में बताया तो वह उसकी क्लिप नेट पर डाल देंगे।
फोन कर पिता को बुलाया
- पीड़िता के पिता ने बताया कि वह गाजियाबाद में पेंटर का काम करता है। गुरूवार को उसकी बेटी ने फोन पर अपनी तबियत खराब होने की जानकारी देकर घर बुलाया। घर पहुंच कर उसकी बेटी ने अपने साथ घटना की जानकारी दी। जिसके बाद उसने पुलिस को अपनी तहरीर दी।
आरोपियों के खिलाफ केस दर्ज
- पुलिस ने पीड़िता के पिता की तहरीर के आधार पर आसिफ पुत्र मुस्ताक, सलमान पुत्र वकील और भूरे पुत्र इकलाख के खिलाफ केस दर्ज कर लिया है।
- थाना प्रभारी भावनपुर सतेन्द्र सिंह के मुताबिक तहरीर के आधार पर संबंधित धाराओं में केस दर्ज कर आरोपियों की गिरफ्तारी के प्रयास किए जा रहे हैं। केस दर्ज होने के बाद पुलिस ने पीड़िता का जिला महिला अस्पताल में मेडिकल कराया।
- आरोपियों की गिरफ्तारी के लिए पुलिस ने उनके घरों पर दबिश दी लेकिन वह अपने घरों से फरार मिले।
hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva